CELEX: 32010R0148
Language: mt
Date: 2010-02-23 00:00:00
Title: Regolament tal-Kummissjoni (UE) Nru 148/2010 tat- 23 ta’ Frar 2010 li japprova emendi minuri fl-ispeċifikazzjoni ta' prodott b'denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Prosciutto di Parma (DPO)]

24.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 47/6
            
         REGOLAMENT TAL-KUMMISSJONI (UE) Nru 148/2010
   tat-23 ta’ Frar 2010
   li japprova emendi minuri fl-ispeċifikazzjoni ta' prodott b'denominazzjoni elenkata fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Prosciutto di Parma (DPO)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni tal-indikazzjonijiet ġeografiċi u tad-denominazzjonijiet tal-oriġini tal-prodotti agrikoli u l-prodotti tal-ikel (1), u b'mod partikolari t-tieni frażi tal-Artikolu 9(2) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 9(1) tar-Regolament (KE) Nru 510/2006 u fid-dawl tal-Artikolu 17(2) tal-istess Regolament, il-Kummissjoni eżaminat it-talba tal-Italja għall-approvazzjoni ta’ emenda fl-ispeċifikazzjoni tal-prodott b'denominazzjoni protetta tal-oriġini “Prosciutto di Parma”, irreġistrata bir-Regolament tal-Kummissjoni tal-Kummissjoni (KE) Nru 1107/96 (2).
            
         
               (2)
            
            
               It-talba għandha għan li temenda l-ispeċifikazzjoni billi tippreċiża il-kundizzjonijiet li fihom iż-żmien ta' konservazzjoni tal-“Prosciutto di Parma” mqatta' u ppakkjat jista' jiġi mtawwal u jitwaqqfu xi aġġustamenti grafiċi tal-logo.
            
         
               (3)
            
            
               Il-Kummissjoni eżaminat l-emendi konċernati u kkonkludiet li huma ġustifikati. Billi l-emendi huma minuri skont l-Artikolu 9 tar-Regolament (KE) Nru 510/2006, il-Kummissjoni tista' tapprovahom mingħajr rikors għall-proċedura stipulata fl-Artikoli 5, 6 u 7 tal-istess Regolament,
            
         ADOTTAT DAN IR-REGOLAMENT:
   Artikolu 1
   L-ispeċifikazzjoni tad-denominazzjoni protetta tal-oriġini “Prosciutto di Parma” hija b'dan emendata skont l-Anness I għal dan ir-Regolament.
   Artikolu 2
   Id-dokument uniku aġġornat jidher fl-Anness II ta' dan ir-Regolament.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, it-23 ta’ Frar 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 93, 31.3.2006, p. 12.
   
      (2)  ĠU L 148, 21.6.1996, p. 1.
   
      ANNESS I
      B'dan huma approvati l-emendi li ġejjin għall-ispeċifikazzjoni tal-prodott b'denominazzjoni protetta tal-oriġini “Prosciutto di Parma”:
      
                  1.
               
               
                  Fl-iskeda H, it-tieni paragrafu ġie ssuplimentat kif ġej:
                  
                              “c)
                           
                           
                              għall-‘Prosciutto di Parma’ mqatta' u ppakkjat:
                              
                                          —
                                       
                                       
                                          il-pakketti għandhom parti komuni ta' 25 % tal-wiċċ tal-parti ta' fuq tal-pakkett stess, magħmul minn triangolu mqiegħed fir-rokna ta' fuq in-naħa tal-lemin, b'qiegħ iswed jew trasparenti, fil-limiti u l-kundizzjonijiet stipulati mid-direttiva fl-anness dwar it-tqattigħ u l-ippakkjar tal-‘Prosciutto di Parma’, inkorporati f'marka ‘kuruna dukali’ u li ġej:”
                                       
                                    
                        
            
                  2.
               
               
                  Fil-kapitolu 5 tal-anness tal-ispeċifikazzjoni bit-titolu ‘Direttiva li tistabbilixxi l-proċedura tat-tqattigħ u tal-ippakkjar’ annessa fl-ispeċifikazzjoni, it-tabella li tidher fil-punt 3 tal-Artikolu 12 ġiet issupplimentata kif ġej:
                  
                              “Piż tal-prodott
                           
                           
                              Maturazzjoni
                           
                           
                              DDM fl-atmosfera protetta
                           
                           
                              DDM tal-vakwu
                           
                        
                              7-8,5 kg
                           
                           
                              12-il xahar
                           
                           
                              60 jum
                           
                           
                              90 jum
                           
                        
                              7-8,5 kg
                           
                           
                              14-il xahar
                           
                           
                              90 jum
                           
                           
                              90 jum
                           
                        
                              7-8,5 kg
                           
                           
                              15-il xahar
                           
                           
                              120 jum
                           
                           
                              120 jum
                           
                        
                              8,5-10 kg
                           
                           
                              14-il xahar
                           
                           
                              60 jum
                           
                           
                              90 jum
                           
                        
                              8,5-10 kg
                           
                           
                              16-il xahar
                           
                           
                              90 jum
                           
                           
                              90 jum
                           
                        
                              8,5-10 kg
                           
                           
                              17-il xahar
                           
                           
                              120 jum
                           
                           
                              120 jum
                           
                        
                              > 10 kg
                           
                           
                              16-il xahar
                           
                           
                              60 jum
                           
                           
                              90 jum
                           
                        
                              > 10 kg
                           
                           
                              18-il xahar
                           
                           
                              90 jum
                           
                           
                              90 jum
                           
                        
                              > 10 kg
                           
                           
                              19-il xahar
                           
                           
                              120 jum
                           
                           
                              120 jum”
                           
                        
            
                  3.
               
               
                  Fil-kapitolu 6 tal-istess dokument, il-paragrafu 1 tal-Artikolu 13 ġie ssupplimentat kif ġej:
                  “1.   l-ippakkjar tal-‘Prosciutto di Parma’, b'kwalunkwe forma, id-dimensjoni u l-piż tiegħu, irid ikollu parti komuni ta' 25 % tal-wiċċ tal-parti ta' fuq tal-pakkett stess, magħmul minn triangolu mqiegħed fir-rokna ta' fuq in-naħa tal-lemin, bi sfond iswed, bil-marka tal-konsorzju u l-kitba stipulata bil-liġi: ‘Prosciutto di Parma’ – denominazione di origine protetta ai sensi della legge 13 febbraio ’90 no 26 e del Reg. CE n. 1107/96 – confezionato sotto il controllo dell’Istituto Parma Qualità. Il-preżentazzjoni grafika tal-pakkett tikkorrispondi mar-riproduzzjoni grafika mehmuża fl-anness ta' din id-Direttiva (Anness 1), li tagħmel parti minnha.”
               
            
                  4.
               
               
                  Fl-istess Artikolu 13, żdiedu l-paragrafi li ġejjin:
                  “3.   Billi l-ippakkjar tal-‘Prosciutto di Parma’ isir skont il-kundizzjonijiet kollha flimkien tal-punt 4 hawn taħt, il-parti komuni tal-pakkett imsemmija iktar 'l fuq hija magħmula minn triangolu b'qiegħ trasparenti u fit-tarf tiegħu, parti b'qiegħ iswed fejn jidher il-logo komunitarju tad-DPO. Il-preżentazzjoni grafika tal-pakkett tikkorrispondi mar-riproduzzjoni grafika mehmuża fl-anness ta' din id-Direttiva (Anness 2), li tagħmel parti minnha.
                  4.   Ir-regoli msemmija fil-punt 3 huma li jsegwu:
                  
                              (a)
                           
                           
                              Il-prodott huwa ppakkjat f'atmosfera protetta, mingħajr folji ta' separazzjoni,
                           
                        
                              (b)
                           
                           
                              Id-DDM m'għandiex taqbeż il-25 ġurnata (li għandhom jingħaddu mid-data tal-ippakkjar);
                           
                        
                              (c)
                           
                           
                              Il-piż tal-ippakkjar huwa neċessarjament varjabbli, bil-piż minimu ikun ta' 110 g,
                           
                        
                              (d)
                           
                           
                              Il-maturazzjoni tal-‘Prosciutto di Parma’ għandha tkun ta' 16-il xahar mill-inqas,
                           
                        
                              (e)
                           
                           
                              L-ippakkjar huwa kompletament trasparenti, minn quddiem, kif ukoll minn wara,
                           
                        
                              (f)
                           
                           
                              B'deroga għad-dispożizzjonijiet tal-punt 2, l-ebda sinjal grafiku, u lanqas marka jew speċifikazzjoni ma jidhru fuq il-pakkett, b'eċċezzjoni tal-indikazzjonijiet fuq it-triangolu msemmi hawn fuq jew fuq it-tikketta teknika (li tista' titwaħħel fuq quddiem jew wara tal-pakkett),
                           
                        
                              (g)
                           
                           
                              Il-wiċċ tat-tikketta ma jistax ikun iktar minn 13 % tal-wiċċ tal-parti ta' quddiem jew ta' wara tal-pakkett,
                           
                        
                              (h)
                           
                           
                              It-tikketta teknika għandu jkollha, minbarra l-kitba stipulata fil-liġi (fosthom, kif diġà imsemmi, l-kitba ‘Garantito dal Ministero delle politiche agricole alimentari e forestali ai sensi dell’art. 10 del reg. CE 510/06’), l-isem/isem kummerċjali u/jew il-marka kummerċjali tal-istabbiliment responsabbli mill-ippakkjar jew il-produttur jew, inkella, tal-kumpanija ewlenija;
                           
                        Il-karatteristiċi grafiċi u d-dimensjonijiet tal-ispeċifikazzjonijiet u tal-marka li jinsabu fuq it-triangolu tal-konsorzju msemmi fil-Punti 1 u 3 huma ddikjarati fir-riproduzzjonijiet grafiċi mehmuża fl-anness ta' din id-direttiva (Aness 3 u Anness 4), li jagħmlu parti minnha.”
               
            
   
      ANNESS II
      
         DOKUMENT UNIKU
      
      Regolament tal-Kunsill (KE) Nru 510/2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel
      
         “PROSCIUTTO DI PARMA”
      
      Nru CE: IT-PDO-0217-0067-30.01.2009
      
         IĠP ( ) DPO (X)
      
      1.   DENOMINAZZJONI
      
      “Prosciutto di Parma”
      2.   L-ISTAT MEMBRU JEW PAJJIŻ TERZ
      
      L-Italja
      3.   DESKRIZZJONI TAL-PRODOTT AGRIKOLU JEW TAL-OĠĠETT TAL-IKEL
      
      3.1.   Tip ta' prodott
      
      
               
                  Klassi 1.2:
               
               
                  Prodott tal-laħam
               
            3.2.   Deskrizzjoni tal-prodott li għalih tapplika d-denominazzjoni indikata fil-punt 1
      
      Perżut nej immaturat; Li jiġi identifikat permezz ta' marka maħruqa fuq il-ġilda, bil-forma ta' barra konvessa, mingħajr il-parti tat-tarf (is-sieq), mingħajr imperfezzjonijiet esterni li jistgħu ikerrhu l-immaġini tal-prodott, b'limitazzjoni tal-parti muskolari li tinsab lilhinn mir-ras tal-wirk (il-ġewża), xi 6 ċm (qatgħat qosra); Piż normalment ta' bejn tmien u għaxar kilogrammi li ma jkun qatt taħt is-seba' kilogrammi; Kulur meta imqatta': uniformi, bejn roża u aħmar, maqtugħ mill-abjad tal-partijiet tax-xaħam; aroma u togħma: laħam b'togħma delikata u ħelwa, ftit mielħa, b'aroma tipika tfuħ; Ikkaratterizzat mill-konformità ta' kriterji ta' analiżi preċiżi (umdità, melħ, proteolasi); Wara l-ħruq tal-marka, il-“Prosciutto di Parma” jista' jinħareġ għall-konsum sħiħ, bla għadam, f'biċċiet ta' forma u piż differenti jew folji skont il-pakkett rilevanti.
      3.3.   Materja prima (għall-prodotti pproċessati biss)
      
      Il-materja prima (koxox friski) użata għall-produzzjoni tal-“Prosciutto di Parma” hija kkaratterizzata mill-elementi li ġejjin: il-konsistenza tax-xaħam huwa evalwat billi jinstab l-indiċi ta' jodju u/jew l-kontenut ta' aċidu linoleiku fuq ix-xaħam ta' ġewwa u ta' barra li jinsab fix-xaħam ta' taħt il-ġilda. Kull kampjun għandu jkollu indiċi massimu 70 ta' jodju u l-kontenut ta' aċidu linoleiku m'għandux ikun iktar minn 15 %; il-ħxuna tax-xaħam tal-parti ta' barra tal-ġilda friska, b'qies vertikali meta mqabbel mar-ras tal-wirk (“taħt il-ġewża”) ta' 20 mm għal koxox friski użati għall-produzzjoni tal-“Prosciutto di Parma” ta' piz bejn 7 u 9 kilogrammi, u xi 30 mm għal koxox friski użati għall-produzzjoni tal-“Prosciutto di Parma” b'piz ta' iktar minn 9 kilogrammi. Il-ħxuna tax-xaħam ma għandiex tkun inqas minn 15-il mm u sa 20 mm fiż-żewġ kategoriji ta' koxox friski, bil-ġilda inkluża. Il-“għolja tal-koxxa” trid tgħatti biżżejjed biex tevita li l-ġilda tal-faxxa muskolari tal-bażi tinqala'. Il-piż tal-koxox friski mqatta' preferibbilment għandhom ikunu ta' piż bejn 12 u 14-il kilogramma, u, fl-ebda każ ma jistgħu ikunu inqas minn 10 kilogrammi.
      3.4.   Għalf għall-annimali (biss għall-prodotti li ġejjin mill-annimali)
      
      L-għalf awtorizzat, il-kwantitajiet u l-mod ta' kif jintuża huma inklużi fiż-żewġ tabelli, l-ewwel waħda dwar l-għalf awtorizzat sa 80 kg tal-piż ħaj u t-tieni waħda dwar l-għalf awtorizzat waqt il-fażi tat-tismin. l-għalf għandu jkun mogħti, preferibbilment, f'forma likwida (togħlija jew tgħasida), biż-żieda ta' xorrox kif trid it-tradizzjoni.
      Wara l-ewwel fażi, il-parti tal-materja niexfa ta' ċerjali, m'għandiex tkun inqas minn 45 % tal-materja totali u l-għalf aċċettat, minbarra dak preskritt għat-tieni fażi, huwa dan li ġej: Smid tal-gluten tal-qamħirrun u/jew għalf tal-gluten tal-qamħirrun, ħarrub mingħajr il-qalba, smida magħmula mil-ħut, smida magħmula minn estratt tas-soja, fdal tad-distillazzjoni, xorrox, lipidi li jinħallu f'temperatura għolja iktar minn 36 °C, lisati tal-proteina, qamħirrun preservat.
      Waqt it-tieni fażi, dik tat-tismin, il-parti tal-materja niexfa ta' ċerjali, m'għandiex tkun inqas minn 55 % tal-materja totali u l-għalf aċċettat, minbarra dak preskritt, huwa dan li ġej: Qamħirrun, tgħafiġa ta' żrieragħ u/jew żbul tal-qamħirrun, sorgu, xgħir, qamħ, triticale, ħafur, ċereali minuri, nuħħala u prodotti pproċessati oħrajn magħmula mill-qamħ, patata mnixxfa, polpa tal-pitravi issuppressata u maħżuna, smida tal-kittien, polpa eżawrita u mnixxfa tal-pitravi, tuffieħ u lanġas magħsur, qoxra tal-għeneb u t-tadam bħala aġenti tat-transitu intestinali, xorrox tal-ħalib, xorrox, smida alfalfa mnixxfa, smida tal-estratt tas-soja, tal-ġirasol, tal-ġunġlien, tal-coconut, taż-żrieragħ tal-qamħirrun, tal-piżelli u/jew żrieragħ oħra tal-legumi, tal-ħmira u tat-torula u oħrajn, lipidi li jinħallu f'temperatura għolja iktar minn 40 °C.
      3.5.   Fażijiet speċifiċi tal-produzzjoni li għandhom isiru fiż-żona ġeografika definita
      
      Il-proċeduri tal-produzzjoni u tal-maturazzjoni għandhom isiru fiż-żona ġeografika definita tal-produzzjoni kif speċifikat fil-punt 4 sabiex tiġi garantita l-kwalità, t-traċċabilità u l-kontroll tal-prodott.
      3.6.   Regoli speċifiċi applikabbli għat-tqattigħ, għat-taħkik, l-ippakkjar, eċċ.
      
      Wara l-ħruq tal-marka, il-“Prosciutto di Parma” jista' jinħareġ għall-konsum sħiħ, bla għadam, f'biċċiet ta' forma u piż differenti jew folji skont il-pakkett rilevanti. Fil-każ tal-aħħar, il-proċedura tat-tqattigħ u l-ippakkjar għandha issa b'mod esklussiv fiż-żona ġeografika speċifika tal-produzzjoni imsemmija fil-punt 4, il-marka distinta tad-DPO fuq quddiem għandha tkun mwaħħla b'mod li ma tinqalax u li tinqara fuq il-prodott, skont ir-regoli ddettaljati fil-punt 3.7 li ġej, sabiex jiġu ggarantiti l-karatteristiċi kwalitativi tipiċi tal-“Prosciutto di Parma” u t-traċċabilità u l-kontroll tal-prodott.
      3.7.   Regoli speċifiki għall-ittikkettjar
      
      l-ewwel element ta' rikonoxximent tal-“Prosciutto di Parma”, li, mhuwiex parti mit-tikketta, jiddistingwieh minn prodotti oħra, hija il-“kuruna dukali” (marka maħruqa li turi l-kuruna bi tliet ponot flimkien mat-toponimu “Parma”). Din għandha funzjoni doppja: Dik li tiddistingwi l-prodott minn perżut nej ieħor filwaqt li tiggarantixxi l-awtentiċità (marka ta' identifikazzjoni) u dik li tiggarantixxi li l-prodott stess għadda mil-fażijiet kollha tal-produzzjoni previsti u li kull waħda minn dawn il-fażijiet ġiet identifikata mill-operaturi kkonċernati. l-użu leġittimu u legali tad-denominazzjoni tal-oriġini huwa soġġett għall-preżenza tal-marka: Mingħajr il-“kuruna dukali”, id-denominazzjoni kkonċernata ma tistax tiġi użata biex tiddeskrivi prodott la fuq it-tikketta jew fuq il-pakkett, u lanqas fuq id-dokumenti tal-bejgħ jew fil-ħin tat-tranżazzjoni kummerċjali (sħiħa, f'biċċiet u ppakkjat jew bejgħ bl-imnut f'porzjonijiet).
      Dwar l-elementi li jikkaratterizzaw l-ittikkettjar tal-“Prosciutto di Parma”, id-dettalji li għandhom jidru huma li ġejjin:
      
                   
               
               
                  
                     Għall-“Prosciutto di Parma” sħiħ bl-għadma
                  
                  
                              —
                           
                           
                              “Prosciutto di Parma” segwita minn “denominazzjoni protetta tal-oriġini” (denominazzjoni protetta tal-oriġini);
                           
                        
                              —
                           
                           
                              is-sede tal-istabbiliment ta’ produzzjoni,
                           
                        
            
                   
               
               
                  
                     Għall-“Prosciutto di Parma” ppakkjat, sħiħ, mingħajr l-għadma jew biċċiet
                  
                  
                              —
                           
                           
                              “Prosciutto di Parma” segwita minn “denominazzjoni protetta tal-oriġini” (denominazzjoni protetta tal-oriġini);
                           
                        
                              —
                           
                           
                              is-sede tal-istabbiliment tal-ippakkjar,
                           
                        
                              —
                           
                           
                              Id-data tal-produzzjoni fil-każ fejn it-timbru jidher l-iktar;
                           
                        
            
                   
               
               
                  
                     għall-“Prosciutto di Parma” mqatta' u ppakkjat
                  
                  
                              —
                           
                           
                              il-pakketti għandhom parti komuni ta' 25 % tal-wiċċ tal-parti ta' fuq tal-pakkett stess, b'triangolu mqiegħed fir-rokna ta' fuq in-naħa tal-lemin, b'qiegħ iswed jew trasparenti, fil-limiti u l-kundizzjonijiet stipulati mid-direttiva fl-anness dwar it-tqattigħ u l-ippakkjar tal-“Prosciutto di Parma”, inkorporati f'marka “couronne ducale” u d-dettalji:
                           
                        
                              —
                           
                           
                              “Prosciutto di Parma denominazione di origine protetta ai sensi della legge 13 febbraio 1990, n. 26 et del regolamento (CE) n. 1107/96” (“Prosciutto di Parma” denominazzjoni protetta tal-oriġini skont il-liġi nru 26 tat-13 ta' Frar 1990 u r-Regolament (KE) Nru 1107/96);
                           
                        
                              —
                           
                           
                              “confezionato sotto il controllo dell’Organismo autorizzato” (ippakkjat taħt il-kontroll tal-organizzazzjoni rikonoxxuta);
                           
                        
                              —
                           
                           
                              Is-sit tal-istabbiliment tal-ippakkjar,
                           
                        
                              —
                           
                           
                              Data tal-produzzjoni (data tal-bidu tal-maturazzjoni indikata fuq it-timbru).
                           
                        
            Huwa pprojbit li jintuża kliem bħal “classico” (klassiku), “autentico” (awtentiku), “extra”, “super” jew xi kwalifika, attribut jew dettall miżjuda mal-bejgħ, ħlief il-kliem “disossato” (mingħajr għadam) u “affettato” (mqatta') u kwalukwe speċifikazzjoni oħra prevista fl-ispeċifikazzjonijiet.
      4.   DEFINIZZJONI KONĊIŻA TAŻ-ŻONA ĠEOGRAFIKA
      
      L-elaborazzjoni tal-“Prosciutto di Parma” issir fiż-żona definita tal-provinċja ta' Parma li jinkludi t-territorju tal-provinċja ta' Parma (Emilia-Romagna – l-Italja) fin-nofsinhar tal-Via Emilia, f'distanza minima ta' 5 kilometri ta' din tal-aħħar, sa altitudini massima ta' 900 m, sar-rotta tax-xmara Enza fil-Lvant u sar rotta tax-xmara Stirone fil-punent.
      Il-materja prima tiġi minn żona ġeografika akbar miż-żona tal-ipproċessar, li tinkludi territorju amministrattiv tar-reġjuni li jsegwu: Emilia-Romagna, Veneto, Lombardia, Piemonte, Molise, Umbria, Toscana, Marche, Abruzzo, Lazio (l-Italja).
      5.   IR-RABTA MAŻ-ŻONA ĠEOGRAFIKA
      
      5.1.   L-ispeċifiċità taż-żona ġeografika
      
      Il-karatteristiċi partikulari tal-“Prosciutto di Parma” u l-garanzija ta' ħarsien tan-normi tal-kwalità tal-iġene u ta' sigurtà tal-ikel stretti, huma kollha magħqudin mal-kundizzjonijiet ambjentali u mal-fatturi naturali u umani. Fil-makrożona ġeografika stabbilita, xi żoni rari u ristretti biss għandhom kundizzjonijiet uniki u li ma jistgħux jiġu imitati u xi kompetenzi umani, ġew żviluppati billi din hija żona tal-produzzjoni tal-perżut tad-denominazzjoni. Iż-żona tal-produzzjoni tal-“Prosciutto di Parma”, parti żgħira tal-provinċja, tirrappreżenta waħda minn dawn iż-żoni ristretti. Minħabba l-pożizzjoni tagħha, din il-mikrożona hija kkaratterizzata minn kundizzjonijiet ekoloġiċi, klimatiċi u ambjentali uniki minħabba l-azzjoni tal-arja tal-baħar mill-Versilia, li tħalli ċertu ħlewwa wara l-mogħdija tagħha bejn is-siġar taż-żebbuġ u tal-arznu tal-wied tal-Magra, u twarrab l-umdità fuq l-għoljiet tal-Appennini, filwat li titqawwa ir-riħa tal-qastan, tnixxef il-“Prosciutti di Parma” ittihom ħlewwa unika.
      5.2.   Speċifiċità tal-prodott
      
      Il-“Prosciutto di Parma” huwa perżut nej, li jitħalla jimmatura għal perjodu minimu ta' 12-il xahar; L'uniċi ingredjenti li jistgħu jintużaw huma l-laħam tal-majjal u l-melħ. Il-prodott finali huwa bil-forma ta' barra konvessa, mingħajr il-parti tat-tarf (is-sieq), b'limitazzjoni tal-parti muskolari li tinsab lilhinn mir-ras tal-wirk (il-ġewża), xi massimu ta' 6 ċm (qatgħaat qosra). Il-prodott immaturat għandu piż ta' bejn tmien u għaxar kilogrammi u qatt ma jkun inqas minn seba' kilogrammi; Il-kulur meta imqatta' huwa uniformi, bejn roża u aħmar, maqtugħ mill-abjad tal-partijiet tax-xaħam; Il-laħam għandu togħma delikata u ħelwa, ftit mielħa, b'aroma tipika tfuħ Fl-analiżi l-prodott għandu kriterji preċiżi ta' umdità (bejn 59 % u 64 %), ta' melħ (bejn 4,5 % u 6,9 %), u ta' proteolasi (bejn 24 u 31).
      5.3.   Ir-rabta kawżali bejn iż-żona ġeografika u kwalità speċifika, il-fama jew karatteristika oħra speċifika tal-prodott
      
      Il-kriterji ta' produzzjoni li jippermettu l-allokazzjoni tad-denominazzjoni tal-oriġini “Prosciutto di Parma” kollha jiddependu fuq il-kundizzjonijiet ambjentali u l-fatturi naturali u umani. Hemm rabta mill-qrib bejn il-materja prima u l-“Prosciutto di Parma” li, flimkien mal-evoluzzjoni tal-produzzjoni u l-evoluzzjoni soċjoekonomika taż-żona ġeografika, għandhom jiddeskrivu l-karatteristiċi uniċi. Il-karatteristiċi tal-materjal huma kompletament speċifiki għal makrożona definita tal-Italja ċentrali u tat-tramuntana (kif speċifikat fit-tieni paragrafu tal-punt 4), minn żminijiet l-Etruska sa llum.
      l-evoluzzjoni tat-trobbija tal-majjali, li jinqatlu ta' età kbira, tħalli marka fil-fażijiet tat-trobbija tal-ħnieżer. Tibda bir-razez indiġeni u lokali, u tiżviluppa ruħha fil-funzjoni tal-kundizzjonijiet ambjentali, soċjali u ekonomiċi, mal-kultivazzjoni taċ-ċereali b'mod partikulari u l-ipproċessar tal-ħalib li jikkaratterizza is-sistemi tal-ikel, sabiex b'mod progressiv u naturali issir produzzjoni sħiħa għaliha ta' prodott li juża din id-denominazzjoni. Fil-makrożona ġeografika definita, hemm żona ristretta li, fil-funzjonijiet tal-kundizzjonijiet ambjentali uniċi u li ma jistawx jiġu imitati u tal-kompetenzi umani partikolari, ġiet żviluppata bħala żona tal-produzzjoni tal-“Prosciutto di Parma”. Din iż-żona definita hija rrappreżentata minn parti żgħira tal-provinċja ta' Parma. Minħabba l-pożizzjoni tagħha, din il-mikrożona hija kkaratterizzata minn kundizzjonijiet ekoloġiċi, klimatiċi u ambjentali uniki minħabba l-azzjoni tal-arja tal-baħar mill-Versilia, li tħalli ċertu ħlewwa wara l-mogħdija tagħha bejn is-siġar taż-żebbuġ u tal-arznu tal-wied tal-Magra, u twarrab l-umdità fuq l-għoljiet tal-Appennini, filwat li titqawwa ir-riħa tal-qastan, tnixxef il-“Prosciutti di Parma” ittihom ħlewwa unika.
      Parma tinsab fil-qalba tat-territorju antik tal-Galja ċisalpina fejn in-nies tagħha jrabbu merħliet kbar ta' majjali u huma esperti b'mod partikulari fil-produzzjoni ta' prieżet melħin.
      Meta wieħed imur lura fiż-żminijiet, wieħed isib sorsi diversi ta' kitba li jirreferu għal perżut u kif isir, b'mod notevoli fil-listi tal-kamra tal-kummerċ tal-1913, li jsemmu ir-reġjun propju tal-produzzjoni. l-ewwel fażi li hija purament artiġjanali evolviet sa llum lejn proċedura ta' industrijalizzazzjoni li xorta żammet b'mod sħiħ il-karatteristiċi tradizzjonali tal-prodott.
      l-oriġini tal-prodott huwa imniżżel mill-punt storiku, kif ukoll iż-żona tal-oriġini tal-materja prima, il-proċedura li hija l-frott tal-evoluzzjoni tal-kultivazzjoni rurali tipika u komuni għal kull makroreġjuni imniżżla qabel, li ikkonċentra ruħu f'parti tal-provinċja ta' Parma minħabba l-kundizzjonijiet makroklimatiċi u ambjentali li ma jistgħux jiġu imitati.
      REFERENZA GĦALL-PUBBLIKAZZJONI TAL-ISPEĊIFIKAZZJONI TAL-PRODOTT
      Din l-amministrazzjoni attivat il-proċedura nazzjonali ta' oġġezzjoni għall-proposta ta' emenda tad-denominazzjoni ta' oriġini protetta “Prosciutto di Parma”. It-test sħiħ tal-ispeċifikazzjoni tal-prodott jinsab fuq dan is-sit tal-internet:
      http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg